શું જીવન જીવવા માટે કઈ નામ કે સતા જ જરૂરી છે ? એક સામાન્ય માણસે પોતાનું જીવન જીવવા માટે આવો જ સંઘર્ષ કરવાનો છે? મારી જેવા કેટલાય સામાન્ય માણસો હશે જે આમ જ માનોમન પીડાતા હશે. આટલું જાણ્યા અને સમજ્યા પછી પણ કેમ આપણી વિચારશરણી બદલતી નથી? આપણને વેદના વખતે જ કેમ સંવેદના થાય છે? આજે ‘તમે કોણ છો?’ તેના બદલે ‘તમે શું છો ?’ એમ શા માટે પુછાય છે? જીવન જીવવા માટે કઈક હોવું અને પોતાની જાતને દરેકે સાબિત કરવું જ શું જરૂરી છે? પોતાનું અસ્તિત્વ ટકાવવા માટે જીવન જીવવા કરતા આજે કોઈ હોદ્દો કે પ્રતિષ્ઠા મેળવવા વધુ અગત્યના બની ગયા છે.